projecte-aina/catalan_government_crawling huggingface dataset:
El 2 de maig amb motiu del Dia internacional contra l'assetjament escolar, el Departament d'Educació proposa als centres educatius realitzar alguna activitat relacionada amb aquesta problemàtica.
L'assetjament afecta a milions d'infants i joves a les escoles d'arreu del món, per això la UNESCO va reconèixer el Dia internacional contra l'assetjament escolar el 2 de maig de l'any 2013 amb l'objectiu de conscienciar a tota la població.
Des del Departament d'Educació s'impulsa el Programa d'Innovació Pedagògica per aturar l'assetjament escolar i millorar la convivència, on l'alumnat és el principal protagonista.
En aquesta direcció i amb motiu del Dia internacional contra l'assetjament escolar us fem arribar algunes propostes orientades a desenvolupar activitats amb la finalitat de sensibilitzar i conscienciar a tota la comunitat educativa contra l'assetjament escolar.
Un cop realitzada l'activitat feu la difusió amb fotografies, vídeos o enllaç (a la vostra pàgina web o bloc), al Twitter o Instagram amb el hastag i amb la menció.
Recursos per treballar l'assetjament en els centres educatius
En aquest programa del Departament d'Educació trobareu els materials per treballar amb l'alumnat aquest tema.
Programa emès a TV3, el diumenge 25 de gener de 2015 en el qual es fa una aproximació a la problemàtica de l'assetjament i el ciberassetjament i sen recullen diversos testimonis.
En aquesta web del Super3 hi trobareu una col·lecció de cinc contes per a infants de 6 a 9 anys que tracten l'assetjament.
En aquesta web d'en Jordi Collell i Carme Escudé hi trobareu un llistat de recursos específics per a prevenir conductes d'assetjament.
Una webserie audiovisual de la Fundació Montblanc per a la Promoció de la Dona que aborda el tema de l'assetjament, la relació amb els pares, el racisme o les xarxes socials.
En aquesta pàgina de l'associació argentina Libres de Bullying es pot accedir a diversos vídeos de l'ONG sueca Friends, subtitulats al castellà, sobre assetjament i ciberassetjament.
RISPECT és una cançó del grup Xiula que neix com un clam i vol esdevenir una eina pedagògica.
Un torrent d'idees que infants i adolescents poden escoltar perquè es parla en el seu llenguatge de rima, electrònica i autotune.
Protocol de prevenció, detecció i intervenció davant l'assetjament i el ciberassetjament entre iguals
En la part de preventiva d'aquest protocol elaborat pel Departament d'Educació hi trobareu recursos per treballar amb l'alumnat.
BIOGRAFIA I OBRA DE TERESA PÀMIES
Teresa Pàmies va néixer a Balaguer el 8 d'octubre de l'any 1919.
Des de ben jove va formar part de les Joventuts Socialistes Unificades de Catalunya (JSUC).
Aquesta organització juvenil comunista, creada l'any 1936, comptava amb una secció femenina, l'Aliança Nacional de la Dona Jove.
Teresa Pàmies en va ser una de les principals dirigents.
En acabar la guerra civil, l'activista va haver de fugir del país perquè les represàlies haurien estat duríssimes —la mort o la cadena perpètua.
Va anar-se'n amb el pare, Tomàs Pàmies, un dels dirigents del Bloc Obrer i Camperol, i va deixar la mare a Balaguer.
Ningú no s'imaginava que ja no la tornaria a veure.
El seu primer destí va ser un camp de treball a França.
Va aconseguir fugir-ne i va poder arribar a Llatinoamèrica: a la República Dominicana, a Cuba i, per fi, a Mèxic, on va estudiar periodisme.
Durant el llarg exili, va treballar en molts oficis, la majoria ben modestos.
Sortir de Mèxic per anar a l'Europa alliberada no va ser fàcil, però després d'un viatge llarg i perillós va arribar a Iugoslàvia, on va fer de locutora a Ràdio Belgrad.
Finalment, va arribar a Praga, on va instal·lar-se i on va morir el seu pare.
En aquesta ciutat va treballar durant deu anys com a redactora i locutora de les emissions en català i castellà de Ràdio Praga.
L'últim destí com a exiliada va ser França, on es va residir durant dotze anys.
Va ser companya sentimental de Gregorio López Raimundo, secretari general del PSUC, amb qui va tenir quatre fills: Tomàs, Pau, Antoni i el més petit, Sergi (l'escriptor Sergi Pàmies).
L'any 1970 envià el seu llibre Testament a Praga per correu postal al premi Josep Pla i el guanyà.
Gràcies al visat que va aconseguir per anar a recollir el premi va poder tornar a Barcelona, ciutat en la qual es va establir definitivament.
Als 51 anys inicià una imparable carrera literària i periodística que la portà a escriure una cinquantena de llibres.
L'any 2000 va obtenir la Medalla d'Or de l'Ajuntament de Barcelona i el 2001 va ser la segona dona Premi d'Honor de les lletres Catalanes.
L'Ajuntament de Barcelona inaugurà deu anys després el Centre Cultural Teresa Pàmies a l'Eixample.
Quan ja havia fet noranta anys, va escriure la darrera columna per al diari Avui, mitjà on havia col·laborat pràcticament des de la seva fundació.
L'any 2009 se'n va anar a Granada, a casa del seu fill Antoni, on va morir el 13 de març de 2012.
Les seves cendres descansen al costat de la seva mare, a Balaguer.
Montse Barderi Palau, comissària de l'Any Teresa Pàmies
L'any 2019 es commemora el 160è aniversari del naixement de la compositora i pedagoga catalana Narcisa Freixas.
Per aquest motiu i amb la intenció de donar a conèixer la seva figura, el Departament d'Ensenyament inicia un projecte adreçat a escoles de música, conservatoris i centres autoritzats de grau professional de música amb la finalitat de donar una visió àmplia de la vida i obres de la compositora.
Aquest projecte proposa una sèrie d'activitats diverses, adreçades a difondre la figura i obra de Narcisa Freixas, com a compositora, visualitzant el paper de la dona en la creació musical, com a pedagoga i la vessant social de la seva obra.
Cada 30 de gener, des de 1964, se celebra el Dia Escolar de la No-violència i la Pau (DENIP) per recordar el llegat de Mahatma Gandhi el dia que es commemora l'aniversari de la seva mort.
FundiPau impulsa la creació d'aquest mapa que s'elabora en col·laboració amb els centres educatius i que recull les activitats que s'han fet durant la jornada.
A més, aquesta entitat proposa per a aquest dia diverses activitats didàctiques al voltant dels Drets Humans: Defensem els Drets Humans per consolidar la pau
En aquest document del Departament d'Educació trobareu orientacions i recursos per treballar, en el marc del Projecte de Convivència, l'educació per la pau durant tot el curs (p.
Disposeu de més informació en aquest apartat de la XTEC.
En aquest espai de l'Escola de Cultura de Pau de la UAB trobareu un banc de recursos per treballar l'educació per la pau i altres temes relacionats.
També resulta d'interès el quadern Introducció de concep � tes: pau, violència, conflicte.
En aquest espai d'Amnistia Internacional trobareu quatre propostes didàctiques per treballar els drets humans.
Tercera edició d'aquest concurs convocat per l'Institut Català Internacional per la Pau de la Generalitat de Catalunya que té per objectiu donar visibilitat al compromís i la creativitat dels joves en l'àmbit de la cultura de pau.
Per visualitzar els darrers vídeos premiats, cliqueu aquí.
Alexandre Galí i Coll, pedagog i historiador, va néixer a Camprodon (el Ripollès) l'any 1886 i va morir a Barcelona l'any 1969.
Va ésser deixeble del seu oncle Bartomeu Galí i Claret, i també de Pompeu Fabra fins als catorze anys.
Posteriorment, va completar la seva formació de manera autodidacta.
L'any 1909 va iniciar la seva tasca pedagògica a l'Escola de Mestres de Joan Bardina i el 1910 li van encarregar la direcció de l'Escola Vallparadís de Terrassa, on va aplicar mètodes pedagògics vinculats a l'ideari noucentista, que incloïen, per primera vegada a Catalunya, l'educació física.
El 1914 va començar a col·laborar amb Prat de la Riba en el Consell de Pedagogia, del qual fou secretari general del 1916 al 1923.
Va dirigir els estudis normals de la Mancomunitat i l'escola Montessori.
A més, va fundar i dirigir el Butlletí de Mestres, i va publicar nombrosos articles a la revista de pedagogia Quaderns d'Estudi.
Va ésser nomenat president de la comissió tècnica de l'Associació Protectora de l'Ensenyança Catalana (1922-1969) i el 1924 va fundar l'Escola Blanquerna (1924-1939), on es va dedicar activament a l'experimentació dels mètodes de l'escola activa.
Proclamada la Segona República, va ésser nomenat secretari general del Consell de Cultura de la Generalitat de Catalunya.
El 1939 es va exiliar a Tolosa de Llenguadoc, on va dirigir una escola per a fills d'exiliats republicans.
El novembre del 1942, amb l'ocupació nazi de França, va retornar a Catalunya.
Novament a Barcelona, es va dedicar a treballs editorials i va emprendre la tasca d'historiador de la cultura.
Va treballar en l'obra Història de les institucions i del moviment cultural a Catalunya 1900-1936 (en 23 volums, publicats per la Fundació Alexandre Galí els anys 1978-1986).
Des del 1950, va alternar la feina editorial amb els estudis històrics, sobretot del segle XVIII, i sobre història de l'art, que van ser recollits més endavant en els llibres Escrits polítics: escrits històrics I (1990) i Escrits històrics II (1991) de l'Obra completa.
A partir de 1955 va mantenir contactes continuats amb mestres que portaren a terme un nou moviment de renovació pedagògica a Catalunya.
Fins a la seva mort, va fer més de 175 lliçons, conferències o sessions amb mestres.
Dia internacional contra l'homofòbia, transfòbia i bifòbia
El 17 de maig es commemora el Dia Internacional contra l'Homofòbia, Transfòbia i Bifòbia, amb l'objectiu de conscienciar la comunitat educativa vers la discriminació del col·lectiu LGBTI (lesbianes, gais, bisexuals, transgèneres, intersexuals) i garantir els seus drets en peu d'igualtat amb tota la ciutadania.
Els centres educatius són espais de socialització i, per tant, són el marc idoni on treballar els valors de la igualtat, el dret a la diferència i el respecte als drets humans.
Tot i la tasca duta a terme, encara en els centres educatius se segueixen reproduint relacions de desigualtat i situacions discriminatòries, moltes de les quals per raó de gènere.
La vivència del gènere ha de ser una vivència saludable i empoderadora de la persona.
Per això, el coneixement i el respecte a la diversitat pel que fa a l'orientació sexual, la identitat de gènere o l'expressió de gènere ha de ser efectiu a tot el sistema educatiu.
Aquest curs no podem commemorar l'efemèride al centre educatiu però sí impulsar que es treballi la temàtica des de casa i difondre les actuacions dutes a terme a la xarxa.
Us suggerim unes propostes d'actuacions i recursos específics a fi de promoure la conscienciació de la diversitat de gènere i la prevenció de l'assetjament LGBTI.
Un cop realitzada l'activitat podeu fer la difusió amb fotografies, vídeos o enllaços (a la vostra pàgina web o bloc), al Twitter o Instagram amb el hastag i amb la menció
El 2 de maig amb motiu del Dia Internacional contra l'Assetjament Escolar, el Departament d'Educació proposa a la comunitat educativa realitzar alguna activitat relacionada amb aquesta problemàtica.
L'assetjament afecta a milions d'infants i joves a les escoles d'arreu del món, per això la UNESCO va reconèixer el Dia internacional contra l'assetjament escolar el 2 de maig de l'any 2013 amb l'objectiu de conscienciar a tota la població.
L'assetjament escolar és un tipus de violència entre iguals, on es produeixen agressions intencionals, reiterades i en les que es posa de manifest una situació d'abús de poder.
Aquestes agressions poden ser físiques, verbals o d'exclusió social i es poden manifestar de forma directa o indirecta.
Degut a les circumstàncies de confinament que estem vivint, quan parlem de possibles situacions d'assetjament pren protagonisme el ciberassetjament, que correspon a les agressions que es donen de forma reiterada mitjançant suports tecnològics, xarxes socials, etc
El ciberassetjament presenta, a més de les característiques pròpies de l'assetjament, uns trets específics que fan augmentar el patiment de la persona ciberassetjada, doncs es tracta d'un assetjament indirecte que afecta a la víctima psicològicament, sovint la persona o persones que maltracten són anònimes facilitant una falsa sensació d'impunitat, els efectes de l'agressió es perllonguen en l'espai i el temps, la persona víctima es queda sense espais de protecció o seguretat, la seva vulnerabilitat és molt alta... està sempre exposada.
Per això, aquest any us fem arribar algunes propostes orientades a desenvolupar activitats per prevenir el ciberassetjament i per promoure un ús saludable i responsable de les tecnologies.
Us presentem tot seguit un recull de propostes variades per celebrar la diada de Sant Jordi, en temps de confinament.
Conegueu totes les propostes per a aquest Sant Jordi que hem recollit a l' Edu365.
A sinapsi trobareu les notícies sobre Sant Jordi que publiquen els centres educatius als seus webs.
Idees i propostes per viure la lectura i l'escriptura en temps de confinament.
L'univers Rodari, dels Contes per telèfon a la Gramàtica de la fantasia, i molt més.
Curs Moodle creat com a exemple en l'entorn Eix i dirigit a cicle inicial i mitjà de primària.
Pot descarregar-se i ser instal·lat en els entorns Moodle dels centres o bé ser consultat directament ja que està obert a visitants.
Es proposen diferents activitats al voltant de la celebració de Sant Jordi: contes, manualitats, jocs, vídeos.
Feu clic sobre la imatge per poder veure la pel·lícula en streaming.
Cliqueu sobre la imatge per celebrar Sant Jordi amb tres reptes aritmètics
Propostes per implicar-te aquest Sant Jordi.
Des del Departament d'Educació impulsem la commemoració del Dia Internacional del Poble Gitano que se celebra a escala mundial el 8 d'abril.
Aquesta data commemora el Congrés Mundial del poble Romaní celebrat a Londres el 8 d'abril de 1971, en el qual es va instituir la bandera i l'himne gitano, i esdevé des de fa anys una diada de reivindicació de drets i llibertats per part del moviment associatiu gitano.
Amb motiu d'aquesta data es duen a terme diferents celebracions per part de múltiples institucions nacionals i internacionals.
A la Cerimònia del Riu es fa una ofrena on les dones llancen pètals de flors com a símbol de llibertat i en record de l'èxode del poble romaní i els homes encenen espelmes a la vora del riu en memòria de les víctimes d'atacs xenòfobs i racistes i especialment en record dels avantpassats que van patir l'holocaust nazi.
Dins de les línies d'actuació del Departament d'Educació per promoure l'èxit escolar i social de l'alumnat gitano, destaquem el Projecte de Promoció escolar del poble gitano a Catalunya, impulsat des de l'any 2006 amb la finalitat de desenvolupar una acció educativa en zones on hi ha un alt percentatge d'alumnat gitano, incidint en el seu èxit educatiu, analitzant les causes de l'absentisme i aportant solucions més enllà de les intervencions normatives i reactives que poden acabar cronificant-lo.
Aquest Projecte se situa en el marc més ampli i global del Pla integral del poble gitano que impulsa el Govern de la Generalitat de Catalunya i que té com a objectiu prioritari la plena integració del poble romaní a Catalunya, adoptant diverses mesures de suport a la població gitana, així com fent difusió dels seus valors i de la seva contribució a la cultura de Catalunya.
Des del Departament d'Educació proposem recursos per visibilitzar i conscienciar tota la comunitat educativa sobre la història, la identitat i els drets del Poble Gitano, i per prevenir qualsevol conducta d'odi, discriminació i d'antigitanisme.
El 26 d'octubre de 1966 l'Assemblea General de les Nacions Unides en la Resolució 2142 (XXI) va proclamar el 21 de març Dia Internacional de l'Eliminació de la Discriminació Racial.
La discriminació racial i ètnica és un fenomen quotidià que impedeix el progrés de milions de persones a tot el món.
El racisme i la intolerància poden adoptar diverses formes i poden destruir vides i fraccionar comunitats.
En la seva recent Resolució sobre l'eliminació del racisme, l'Assemblea General de les Nacions Unides reitera que tots els éssers humans neixen lliures i iguals en dignitat i drets i tenen la capacitat de contribuir de manera constructiva al desenvolupament i benestar de la societat i que totes les doctrines de superioritat racial són científicament falses, moralment condemnables, socialment injustes i perilloses i han de rebutjar-se, a l'igual que les teories amb què es pretén determinar l'existència de races humanes separades.
Amb motiu d'aquesta jornada, el Departament d'Educació proposa als centres educatius realitzar alguna activitat amb l'alumnat relacionada amb el racisme o la xenofòbia.
Josep Carner i Puig-Oriol va néixer a Barcelona el 9 de febrer de 1884 i va morir a Brussel·les el 4 de juny de 1970.
Fou escriptor, periodista i traductor.
Citat i recordat com el «Príncep dels poetes», inicià molt jove, quan només comptava dotze anys, la carrera literària.
Fou un escriptor infatigable interessat per tots els camps de l'escriptura, especialment la poesia, i deixà un llegat extraordinari.
Jaume Coll, marmessor literari de l'obra del poeta des de l'any 1998 i Comissari de l'Any Carner 2020, identifica tres segments en la biografia personal i literària de l'autor:
Poc temps després de seva mort, Émilie Noulet va oferir el fons privat, amb els papers personals i literaris del poeta, a l'Institut d'Estudis Catalans.
Des de 1995 es troba dipositat a la Biblioteca de Catalunya.
Dia Internacional de la Dona i la Nena a la Ciència.
Coincidint amb aquesta data 180 investigadores del món de l'empresa, centres de recerca i universitats participen a l'acte # 100tífiques amb xerrades simultànies a diferents centres educatius de Catalunya.
"100 tífiques " és una iniciativa del Departament d'Educació de la Generalitat de Catalunya, de la Fundació Catalana per a la Recerca i la Innovació (FCRI) i el Barcelona Institute for Science and Technology (BIST).
L'11 de febrer, a la seva segona edició, s'ofereixen més de 150 xerrades divulgatives simultànies per part de més de 180 investigadores del món de l'empresa i de centres de recerca i universitats ("100tífiques") en diversos centres educatius de Catalunya, mobilitzant més de 15.000 alumnes de 6è de primària i 1r d'ESO.
Aquesta acció té com objectius:
L'acte central es celebrarà a l'Institut Català d'Investigació Química (ICIQ) de Tarragona, amb les xerrades: "Científiques de trajectòria memorable", a càrrec de la Sra.
Aquestes conferències seran transmeses per streaming.
Les científiques participants varen assistir el 30 de gener, al Parc de Recerca Biomèdica de Barcelona, a una sessió de networking i formació, per debatre el paper de la dona com a "role model" en la promoció de les dones a la carrera científica, amb diferents xerrades sobre didàctica de la ciència.
"100tífiques" és un acte celebrat en coincidència amb el "Dia Internacional de les Dones i les Nenes en la Ciència".
"Científiques de trajectòria memorable", a càrrec de la Sra.
Cada 30 de gener, des de 1964, se celebra el Dia Escolar de la No-violència i la Pau (DENIP) per recordar el llegat de Mahatma Ghandi el dia que es commemora l'aniversari de la seva mort.
FundiPau impulsa la creació d'aquest mapa que s'elabora en col·laboració amb els centres educatius i que recull les activitats que s'han fet durant la jornada.
Aquest any la proposta didàctica consisteix a treballar L'emergència climàtica i la pau.
En aquest espai de la XTEC trobareu orientacions i recursos per treballar l'educació per la pau durant tot el curs, en el marc del Projecte de Convivència.
En aquest espai de l'Escola de Cultura de Pau de la UAB trobareu un banc de recursos per treballar l'educació per la pau i altres temes relacionats.
A destacar: Discrepància benvinguda: Guia pedagògica per al diàleg controvertit a l'aula.
També resulta d'interès el quadern Introducció de conceptes: pau, violència, conflicte.
En aquest espai d'Amnistia Internacional trobareu materials, propostes didàctiques, treballs de recerca, jocs, contes, novel·les i relats per treballar els drets humans.
Recull de diverses propostes i activitats.
Un espai per compartir recursos que ens permet seguir endavant amb el compromís amb una educació transformadora cap un món més just.
Quarta edició d'aquest concurs convocat per l'Institut Català Internacional per la Pau de la Generalitat de Catalunya que té per objectiu donar visibilitat al compromís i la creativitat dels joves en l'àmbit de la cultura de pau.
Per visualitzar els darrers vídeos premiats, cliqueu aquí.
Amb motiu de la Commemoració del Dia Internacional en Memòria de les Víctimes de l'Holocaust el 27 de gener de 2020, la xarxa de grups de treball DEMD, impulsada des del Departament d'Educació i el Memorial Democràtic, programa una sèrie d'actes commemoratius i presenta propostes i recursos didàctics per a tots els centres que es proposin realitzar la commemoració.
Cada any dediquem l'acte a un tema en concret.
Enguany és Stand Together ('Mantenir-nos juntes') i explora com els règims genocides al llarg de la història han buscat trencar deliberadament les societats i marginar certs grups.
També, permet explicar, per contra, com aquestes tàctiques han pogut ser desafiades per les persones que s'han mantingut juntes, en contra d'aquesta opressió.
El Dia en record a les víctimes de l'Holocaust és una oportunitat cada any perquè persones de tot el món ens mantinguem juntes per evocar a les que un dia van ser víctimes de l'odi, del racisme... del genocidi.
No podem banalitzar ni reinventar ni negar que la dignitat té un valor i el preu com humanitat el trobarem si les generacions saben i volen seguir transmeten aquesta memòria.
Lloc: Teatre-Auditori de Sant Cugat (Pl. de Victòria dels Àngels, 1.
Coreografia a càrrec dels alumnes de l'Escola de Dansa de Sant Cugat
11.00 Participació dels estudiants.
Lectures que han preparat els diversos centres participants i encesa d'espelmes.
11.50 Conferència de Nora Gaon, del servei educatiu de la Casa dels Lluitadors del Gueto d'Israel.
I-E Mare de Déu del Portal de Batea
Institut Cristòfol Despuig de Tortosa
Institut Els Alfacs de Sant Carles de la Ràpita
Activitat simultània dels centres:
- Cada centre realitzarà un mural amb el lema Mantenir-nos juntes ( Stand Together) en les llengües que es considerin oportunes.
- Lectura davant del mural del poema de Roc Llop Dempeus i del poema de Primo Levi que introdueix Si això és un home
- Es documentarà l'acte en vídeo i en fotografia per fer un muntatge conjunt
Lloc: Sala de La Societat de la 'Unió Jonquerenca' i MUME de La Jonquera
10.15 Conferència i debat amb Dory Sontheimer, (familiar de deportats al camp de concentració i extermini d'Auschwitz i autora de 'Les set caixes' i 'La vuitena caixa')
12:00 Visita guiada als búnquers franquistes de 1943 de La Jonquera, Agullana i Portbou i vista a l'exposició temporal del MUME
Institut de Castelló d'Empúries
Lloc: Teatre l'Escorxador de Lleida
Interpretació de "Morir a Ravensbrück" a càrrec de la coral de l'INS Josep Lladonosa.
10.15 Homenatge a les víctimes de l'Holocaust i a les dones deportades de les terres de Ponent.
Intervenció dels alumnes que van viatjar a Mauthausen el maig de 2019.
11.00 Xerrada – col·loqui sobre la novel·la "Un cel de plom".
Intervenció de Carme Martí, autora d'Un cel de plom, novel·la sobre la vida i deportació de Neus Català.
Posterior col·loqui amb els alumnes dels instituts participants a l'acte.
12.15 Representació de l'obra teatral "El cinturó d'Hipòlita" a càrrec del grup de teatre de l'INS Guindàvols.
13.30 h: Cloenda de l'acte i lectura del manifest.
Interpretació de "Què volen aquesta gent?" a càrrec de la coral de l'INS Josep Lladonosa.
Cada centre ha de gestionar les situacions potencialment conflictives tenint en compte els criteris pedagògics del seu projecte educatiu i en el marc de la normativa vigent.
Pot comptar també amb l'assessorament dels professionals dels serveis educatius i, si escau, de la Inspecció d'Educació.
En casos particularment complexos o que no es poden resoldre pels canals ordinaris, qualsevol membre de la comunitat educativa pot adreçar-se a la Unitat de Suport a la Convivència Escolar del Departament d'Educació (telèfon 935.516.968 i adreça electrònica [EMAIL] ), que ofereix assessorament telefònic i també presencial en el cas que els serveis territorials ho considerin necessari.